Temeljem članka 17., stavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21), članka 48. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21) te članka 27. Statuta Grada Zlatara („Službeni glasnik Krapinsko-zagorske županije“, broj 36A/13, 9/18, 9/20, 17A/21), Gradsko vijeće Grada Zlatara na svojoj 10. sjednici, održanoj 07.04.2022. godine, donosi

**PLAN RAZVOJA**

**sustava civilne zaštite na području Grada Zlatara za 2022. godinu**

# UVOD

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Grad Zlatar obavezan je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne novine“, broj 82/15, 118/18, 31/20, 20/21)(u daljnjem tekstu: *Zakon*), definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i **godišnji plan razvoja sustava civilne zaštite s financijskim učincima za trogodišnje razdoblje** te smjernice za organizaciju i razvoj sustava koje se razmatraju i usvajaju svake četiri godine.

Planom razvoja sustava civilne zaštite na području Grada Zlatara za 2022. godinu implementiraju se ciljevi postavljeni Smjernicama za organizaciju i razvoj sustava civilne zaštite Grada Zlatara za razdoblje od 2020. do 2023. godine („Službeni glasnik Krapinsko-zagorske županije“, broj 9/20).

# PLANSKI DOKUMENTI

Popis planskih dokumenata i odluka u području civilne zaštite, koje je Grad Zlatar obavezan izraditi i usvojiti u 2022. godini navedeni je u sljedećoj tablici:

Tablica . Popis planskih dokumenata i odluka za izradu u 2022. godini

| **NAZIV DOKUMENTA** | **NOSITELJ IZRADE** | **IZRAĐIVAČ** | **ROK IZRADE** | **DONOSI** |
| --- | --- | --- | --- | --- |
| Procjena rizika od velikih nesreća  | Gradonačelnica | Radna skupina | ožujak 2022. | Gradsko vijeće |
| Plan djelovanja civilne zaštite | Gradonačelnica | Radna skupina | ožujak 2022. | Gradonačelnica |
| Analiza stanja sustava civilne zaštite za 2022. godinu | Gradonačelnica | Grad Zlatar | prosinac 2022. | Gradsko vijeće |
| Godišnji plan razvoja sustava civilne zaštite za 2023. godinu | Gradonačelnica | Grad Zlatar | prosinac 2022. | Gradsko vijeće |
| Plan vježbi civilne zaštite za 2023. godinu | Gradonačelnica | Grad Zlatar | prosinac 2022. | Gradonačelnica |
| Izrada elaborata za vježbu civilne zaštite | Stožer civilne zaštite | Upravljačka skupina | 30 dana prije održavanja vježbe  | Gradonačelnica |

## VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE

Mjere i aktivnosti u sustavu civilne zaštite na području Grada Zlatara provode sljedeće operativne snage sustava civilne zaštite:

* Stožer civilne zaštite,
* Vatrogasna zajednica Grada Zlatara,
* Gradsko društvo Crvenog križa Grada Zlatara,
* HGSS – Stanica Zlatar Bistrica,
* Povjerenici civilne zaštite,
* Koordinatori na lokaciji,
* Pravne osobe u sustavu civilne zaštite,
* Udruge.

Grad Zlatar sukladno Pravilniku o vođenju evidencije pripadnika operativnih snaga sustava civilne zaštite („Narodne novine“, broj 75/16), osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite.

Evidencija se ustrojava i kontinuirano ažurira za:

* članove Stožera civilne zaštite,
* povjerenike civilne zaštite i njihove zamjenike,
* koordinatore na lokaciji,
* pravne osobe od interesa za sustav civilne zaštite.

Grad Zlatar dužan je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Krapinsko-zagorskoj županiji.

*Nositelj i izrađivač*: Grad Zlatar

*Rok dostave podataka*: prema roku određenom od strane Krapinsko-zagorske županije

Kontakt podatke operativnih snaga sustava civilne zaštite (adrese, fiksni i mobilni telefonski brojevi) u planskim dokumentima potrebno je kontinuirano ažurirati.

# OPERATIVNE SNAGE SUSTAVA CIVILNE ZAŠTITE

## STOŽER CIVILNE ZAŠTITE

Stožer civilne zaštite Grada Zlatara osnovan je Odlukom gradonačelnice o osnivanju i imenovanju načelnika, zamjenika načelnika i članova Stožera civilne zaštite Grada Zlatara (KLASA: 810-01/21-01/03, URBROJ: 2211/01-02-21-14, od dana 14. lipnja 2021. godine).

Za članove Stožera civilne zaštite Grada Zlatara koji se još nisu osposobili prema *Zakonu*, potrebno je provesti osposobljavanje.

*Nositelj*: MUP – Ravnateljstvo civilne zaštite

*Rok izvršenja*: U roku od godinu dana od imenovanja

## OPERATIVNE SNAGE VATROGASTVA

Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite u skladu s odredbama posebnih propisa kojima se uređuje područje vatrogastva.

Na području Grada Zlatara djeluje Vatrogasna zajednica Grada Zlatara u čijem su sastavu središnji DVD Zlatar, DVD Belec i DVD Donja Batina.

### DVD Zlatar

DVD Zlatar u cilju spremnosti i brzog djelovanja u 2022. godini planira provoditi:

* osposobljavanje članova za zvanje “vatrogasni dočasnik” u organizaciji VZG Zlatar

*Vrijeme planiranih aktivnosti*: veljača – travanj 2022. godine

*Predviđena sredstva*: 15.000,00 kn

* osposobljavanje za specijalnost “aparati za zaštitu dišnih organa” u organizaciji VZG Zlatar

*Vrijeme planiranih aktivnosti*: svibanj 2022. godine

*Predviđena sredstva*: 5.000,00 kn preko VZG Zlatar

* osposobljavanje za specijalnost “bolničar” u organizaciji VZG Zlatar

*Vrijeme planiranih aktivnosti*: travanj 2022. godine

*Predviđena sredstva*: 5.000,00 kn preko VZG Zlatar

* osposobljavanje za “vatrogasnu mladež” u organizaciji VZG Zlatar

*Vrijeme planiranih aktivnosti*: proljeće/ljeto 2022. godine

*Predviđena sredstva*: 5.000,00 kn preko VZG Zlatar

* taktičke vježbe u sklopu DVD-a i VZG Zlatar

*Vrijeme planiranih aktivnosti*: tijekom 2022. godine

*Predviđena sredstva*: 5.000,00 kn

Oprema koja nedostaje, a bila bi nužna u provođenju mjera civilne zaštite:

* vatrogasni kamion “autocisterna” s opremom sukladno Pravilniku o minimum tehničke opreme i sredstava vatrogasnih postrojbi (“Narodne novine”, broj 43/95 i 91/02),
* interventna zaštitna oprema (hlače, jakna, rukavice, kaciga, čizme s čeličnom kapicom, opasač TIP B – 24 kom,
* prijenosna radio stanica – 10 kom,
* svjetiljka u “S” izvedbi – 20 kom,
* pneumatska oprema (niskotlačni i visokotlačni zračni jastuci za podizanje terete, set za brtvljenje spremnika, čepovi za smanjenje istjecanja, pneumatske cijevi, komanda jedinica, set za sprječavanje izlijevanja opasnih tekućina),
* odijela za totalnu zaštitu od kemikalija – 2 kom,
* odijela za totalnu zaštitu za prolaz kroz vatru – 2 kom,
* zračni uskočni jastuk za spašavanje s visina – 1 kom,
* oprema za stabilizaciju vozila – set,
* pomoćni rasklopivi ležajevi – 100 kom.

### DVD Belec

DVD Belec cilju spremnosti i brzog djelovanja u 2022. godini planira provoditi:

* osposobljavanje članova za zvanje “vatrogasni dočasnik” u organizaciji VZG Zlatar

*Vrijeme planiranih aktivnosti*: veljača – travanj 2022. godine

* osposobljavanje za specijalnost “aparati za zaštitu dišnih organa” u organizaciji VZG Zlatar

*Vrijeme planiranih aktivnosti*: svibanj 2022. godine

* osposobljavanje za specijalnost “bolničar” u organizaciji VZG Zlatar

*Vrijeme planiranih aktivnosti*: travanj 2022. godine

* osposobljavanje za “vatrogasnu mladež” u organizaciji VZG Zlatar

*Vrijeme planiranih aktivnosti*: travanj 2022. godine

* taktičke vježbe u sklopu DVD-a i VZG Zlatara

*Vrijeme planiranih aktivnosti*: tijekom 2022. godine

Oprema koja nedostaje, a bila bi nužna u provođenju mjera civilne zaštite:

* prijenosna radio stanica – 10 kom,
* naprtnjače vatrogasne Ergonomic – 8 kom.

### DVD Donja Batina

DVD Donja Batina u cilju spremnosti i brzog djelovanja u 2022. godini planira provoditi:

* vježba s aparatima za zaštitu dišnih organa na poligonu JVP Grada Zagreba

*Vrijeme planiranih aktivnosti*: proljeće 2022. godine

* osposobljavanje članova za zvanje “vatrogasni dočasnik” u organizaciji VZG Zlatar

*Vrijeme planiranih aktivnosti*: veljača – travanj 2022. godine

* provođenje taktičkih vježbi prema planu te vježbi u organizaciji VZG Zlatar

*Vrijeme planiranih aktivnosti*: tijekom 2022. godine

* predstavljanje DVD-a u OŠ

*Vrijeme planiranih aktivnosti*: svibanj 2022. godine

* osposobljavanje za „vatrogasnu mladež“ u organizaciji VZG Zlatar

*Vrijeme planiranih aktivnosti*: proljeće/ljeto 2022. godine

* osposobljavanje za specijalnost “aparati za zaštitu dišnih organa” u organizaciji VZG Zlatar

*Vrijeme planiranih aktivnosti*: svibanj 2022. godine

* osposobljavanje za specijalnost “bolničar” u organizaciji VZG Zlatar

*Vrijeme planiranih aktivnosti*: travanj 2022. godine

Oprema koja nedostaje, a bila bi nužna u provođenju mjera civilne zaštite:

* vatrogasne rukavice – 10 para,
* vatrogasne rukavice za tehničke intervencije – 4 para
* svjetiljka u “S” izvedbi – 2 kom,
* vatrogasna potkapa – 6 kom,
* aku alat (brusilica, bušilica).

*Predviđena sredstva*: 25.000,00 kn

## GRADSKO DRUŠTVO CRVENOG KRIŽA ZLATAR

GDCK Zlatar u 2022. godini planira provoditi sljedeće aktivnosti:

* osposobljavanje volontera, tečajevi prve pomoći, natjecanje ekipa podmlatka i mladeži,
* prva pomoć u OŠ i SŠ,
* akcija Solidarnost na djelu (listopad),
* tečaj prve pomoći za prosvjetne djelatnike – suorganizacija na nivou Društva Crvenog križa KZŽ (siječanj – veljača),
* osiguranje dovoljnih količina krvi od dobrovoljnih darivatelja na akcijama (siječanj, travanj, srpanj, listopad),
* rad u zdravstvenoj preventivi, edukativni i savjetodavni, Klub liječenih alkoholičara (20 godina kontinuiranog rada – 1. travnja 2022.),
* rad u Službi traženja (aktualno iz Domovinskog rata), te za slučaj potrebe,
* edukacije i pripreme volontera za sve vidove djelovanja Crvenog križa.

Oprema i sredstva koja nedostaju, a bila bi nužna u provođenju mjera civilne zaštite:

* službeno vozilo,
* oprema za opskrbni centar u slučaju potrebe (grijalice, pribor za jelo, kanisteri, deke i dr.), tehnička pomagala, prijenosno računalo,
* uniforme, zaštitna oprema za volontere, odjeća i obuća za rad na otvorenom u slučaju prirodnih nepogoda ili nesreća većih razmjera,
* edukativni materijal za građanstvo (toplotni ili val hladnoće), potresi, poplave,
* priručnici Prve pomoći za učenike osnovnih škola.

## HGSS – STANICA ZLATAR BISTRICA

Planirano je da u 2022. godini članovi HGSS – Stanice Zlatar Bistrice koji za to steknu uvjete pristupe ispitima za gorske spašavatelje i spašavatelje. Dio članstva će nastaviti sa redovnom obukom kroz osnovne tečajeve HGSS-a (tečaj prve pomoći, osnovni tečaj, tečaj spašavanja u zimskim uvjetima, tečaj spašavanja u ljetnim uvjetima, tečaj spašavanja u speleološkim objektima). Gorski spašavatelji i spašavatelji nadograđivat će svoje znanje kroz specijalističke tečajeve (vođenje potraga, pilotiranje bespilotnim letjelicama, digitalna kartografija, spašavanje na divljim vodama i poplavama, letači spašavatelji i dr.) i njihove relicence. Kompletno članstvo prolazit će velik broj vježbi, bilo da su organizirane na nivou Stanice ili HGSS-a, kako bi zadržali visoku razinu spremnosti.

Kao i do sada članovi HGSS – Stanice Zlatar Bistrice sudjelovat će u dežurstvima na razini HGSS-a (nacionalni parkovi i parkovi prirode diljem RH) i na lokalnim dežurstvima (trekk, trail i mtb utrke), te nastaviti rad u stožerima civilne zaštite. Uz dežurstva, HGSS – Stanica Zlatar Bistrica bavit će se i edukacijom kroz razna predavanja.

U 2022. godini također planiramo završiti sa svim radovima na objektu HGSS – Stanice Zlatar Bistrica te ishoditi uporabnu dozvolu za isti.

## POVJERENICI CIVILNE ZAŠTITE I NJIHOVI ZAMJENICI

Grad Zlatar će sukladno Pravilniku o mobilizaciji, uvjetima i načinu rada operativnih snaga sustava civilne zaštite („Narodne Novine“, broj 69/16) imenovati povjerenike i zamjenike povjerenika prema kriteriju 1 povjerenik i 1 zamjenik povjerenika za maksimalno 300 stanovnika.

Za povjerenike civilne zaštite i njihove zamjenike potrebno je provesti osposobljavanje.

*Nositelj*: Grad Zlatar

*Izvršitelj*: Ministarstvo unutarnjih poslova ili ovlaštena ustanova

*Rok*: tijekom 2022. godine

## KOORDINATORI NA LOKACIJI

Sukladno članku 26. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“, broj 69/16), Grad Zlatar je u Planu djelovanja civilne zaštite i u suradnji s operativnim snagama sustava civile zaštite utvrdio popis potencijalnih koordinatora na lokaciji kojeg, ovisno o specifičnostima izvanrednog događaja, načelnik Stožera civilne zaštite, upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa Stožerom tijekom trajanja poduzimanja mjera i aktivnosti na otklanjanju posljedica izvanrednog događaja.

Za koordinatore na lokaciji Grada Zlatara potrebno je voditi evidenciju te ažurirati kontakt podatke u Planu djelovanja civilne zaštite.

*Nositelj*: Grad Zlatar

*Izvršitelj*: JUO Grada Zlatara

*Rok*: kontinuirano tijekom godine

## PRAVNE OSOBE OD INTERESA ZA SUSTAV CIVILNE ZAŠTITE

Odlukom o određivanju pravnih osoba od interesa za sustav civilne zaštite Grada Zlatara (KLASA: 810-01/19-01/02, URBROJ: 2211/01-01-20-32, od dana 04. ožujka 2020. godine), Gradsko vijeće Grada Zlatara odredilo je sljedeće pravne osobe od interesa za sustav civilne zaštite Grada Zlatara.

* Domi prijevoz d.o.o., Dragutina Domjanića 7/a, Zlatar,
* Osnovna škola „Ante Kovačića“, Vladimira Nazora 1, Zlatar,
* Osnovna škola Belec, Belec 50, Belec,
* Srednja škola Zlatar, Braće Radića 10, Zlatar.

Sukladno Pravilniku o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti u postupku njihovog donošenja („Narodne novine“ broj 66/21), pravne osobe koje su odlukom Gradskog vijeća određene od interesa za sustav civilne zaštite dužne su izraditi operativni plan civilne zaštite. Pravne osobe operativnim planom razrađuju tko će provesti zadaće, kada, prije, za vrijeme ili neposredno nakon velike nesreće i katastrofe, s kojim resursima te tko je za organiziranje snaga i provođenja zadaća odgovoran.

## UDRUGE

Udruge koje nemaju javne ovlasti, a od interesa su za sustav civilne zaštite (npr. kinološke djelatnosti, podvodne djelatnosti, radio-komunikacijske, zrakoplovne i druge tehničke djelatnosti), pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga te se uključuju u provođenje mjera i aktivnosti sustava civilne zaštite sukladno odredbama *Zakona* i planu djelovanja civilne zaštite jedinice lokalne samouprave.

Na području Grada Zlatara djeluju udruge građana koje su sa svojim snagama i opremom kojom raspolažu od značaja za sustav civilne zaštite. Popis udruga naveden je u Planu djelovanja civilne zaštite Grada Zlatar.

Udruge imaju obavezu dostaviti Gradu Zlataru sljedeće: kontakt podatke o odgovornoj osobi, broj članova, podatke o raspoloživim materijalno-tehničkim sredstvima i spremnosti za operativno djelovanje.

*Rok izvršenja*: kontinuirano tijekom 2022. godine.

# SUSTAV UZBUNJIVANJA GRAĐANA

Cilj: uspostava sustava uzbunjivanja.

U organizaciji civilne zaštite na području Grada Zlatara, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava civilne zaštite, stoga je potrebno:

* nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa,
* provjeriti čujnost sirena na području Grada Zlatara.

Izvršitelji: Operateri (vlasnici objekata s opasnim tvarima), MUP, VZG Zlatar i Grad Zlatar.

# FINANCIRANJE SUSTAVA CIVILNE ZAŠTITE

Cilj: racionalno, funkcionalno i učinkovito djelovanje sustava civilne zaštite.

Sukladno Zakonu, izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Prema tome, u Proračunu Grada Zlatara za 2022. godinu, u skladu s ostalim posebnim propisima, implementirat će se sljedeće stavke:

**Tablica 2. Financijska sredstva predviđena za provođenja zadaća civilne zaštite za trogodišnje razdoblje**

|  |  |
| --- | --- |
| **NOSITELJ KORIŠTENJA FINANCIJSKIH SREDSTAVA IZ PRORAČUNA GRADA** | **VISINA PLANIRANIH SREDSTAVA ZA 2022. GODINU S PROJEKCIJOM ZA 2023. I 2024. GODINU** |
| **2022.** | **2023.** | **2024.** |
| VZG Zlatar | 400.000,00 | 400.000,00 | 400.000,00 |
| GDCK Zlatar | 97.200,00 | 97.200,00 | 97.200,00 |
| HGSS – Stanica Zlatar Bistrica | 4.000,00 | 4.000,00 | 4.000,00 |
| Udruge  | 460.000,00 | 460.000,00 | 460.000,00 |
| Civilna zaštita | 42.000,00 | 42.000,00 | 42.000,00 |
| **UKUPNO** | 1.003.200,00 | 1.003.200,00 | 1.003.200,00 |

# ZAKLJUČAK

Donošenjem *Zakona* i zakonskih akata proizlaze zadaće i okvirna dinamika provođenja poslova u sustavu civilne zaštite Grada Zlatara.

U 2022. godini pokazuje se potrebnim nastaviti aktivni rad u usklađenju i unaprjeđenju sustava civilne zaštite Grada Zlatara i to posebice sljedećim aktivnostima:

* ažuriranjem postojećih planskih dokumenata,
* osposobljavanjem i opremanjem operativnih snaga sustava civilne zaštite,
* ažuriranjem podataka o operativnim snagama u sustavu civilne zaštite,
* osiguravanjem planiranih proračunskih sredstva za organizaciju i razvoj sustava civilne zaštite.

GRADSKO VIJEĆE GRADA ZLATARA

KLASA: 240-01/22-01/01

URBROJ: 2140-07-01-22-36

U Zlataru 07.04.2022.

**PREDSJEDNICA**

Danijela Findak